《何正言母安人挽诗》
宋代·洪咨夔

凤采生丹穴，萤光聚绛帏。
两登黄甲去，一佩皂囊归。
萱老悲方切，兰枯梦又非。
青山秋寂历，客泪不胜挥。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。